تمت ارشفة منتديات نبع الفرات
عليمن جاي تسئلني والراح انتهه بوكته
انه اشوف يحبيب احسن نخلي الي مظه سكته
احسبني شخص عادي بطريق الصدفه انت شفته
واحسبني سحابة صيف والماي البيه من الشته موشلته
واحسبني حلم عابر وهم مو هلكثر عينك موچدته
انه بعد مابيه ارد للشوك واحمل لوعته ونته
اذا ظنك بعد گلبي حنين واني سالفته
غلطان والله هواي مات الگلب ذاك وبيدي چفنته
اذا ما رايد اتصدگ روح للمكان العرفتك بيه اني دفنته
اذا مارايد اتصدگ حط اذنك على كلبي وتصنت لدگته
خطيه هواي شال هموم واني هواي حملته
شلك بعد عندي يادين لو دينك عليه اقساط سددته
وشلك بعد عندي والراح دفتر ذكريات وياك شگگته